ДО АКЦИОНЕРИТЕ И

ПРЕДСТАВИТЕЛИТЕ НА АКЦИОНЕРИ

НА „ПРАЙМ ПРОПЪРТИ БГ“ АДСИЦ

На 15.10.2021 г. в офиса на „Прайм Пропърти БГ“ АДСИЦ се получи писмо от Заместник-председателя на Комисията за финансов надзор, ръководещ управление „Надзор на инвестиционната дейност“ с което бяхме уведомени, че с нейно Решение № 753–ДСИЦ от 13.10.2021 г. се прилага **принудителна административна мярка** (ПАМ) спрямо дружеството. Съгласно мярката „Прайм Пропърти БГ“ АДСИЦ е задължено да **не подлага на гласуване на извънредното общо събрание на акционерите** на дружеството, насрочено за 28.10.2021 г., от 13:00 ч., съответно 14.11.2021 г. от 13:00 ч. (при условията на чл.115, ал.14, т.3 от ЗППЦК), **точка 3.** от дневния ред на събранието, със следното съдържание:

„3.            Вземане на решение за обратно изкупуване на акции от капитала на „Прайм Пропърти БГ“ АДСИЦ и овластяване на Съвета на директорите на дружеството да извърши обратното изкупуване на акциите при следните условия:

- Максимален брой акции, подлежащи на обратно изкупуване: до 3 % от общия брой, издадени от Дружеството акции, за целия срок на изкупуване;

- Срок за извършване на изкупуването: до 1 (една) година от приемане на решението за обратно изкупуване на собствени акции на „Прайм Пропърти БГ“ АДСИЦ;

- Минимален размер на цената на изкупуване: 0.50 лв. (петдесет стотинки);

- Максимален размер на цената на изкупуване 0.70. лв. (седемдесет стотинки)

- Общото събрание на акционерите овластява Съвета на директорите на „Прайм Пропърти БГ“ АДСИЦ да определи всички останали конкретни параметри на обратното изкупуване в горепосочените граници, да избере лицензиран инвестиционен посредник, чрез който да бъде извършено обратното изкупуване, както и да извърши всички останали необходими правни и фактически действия за изпълнение на решението на Общото събрание на акционерите на „Прайм Пропърти БГ“ АДСИЦ, включително (но не само) да заяви за вписване в Търговския регистър настоящото решение за обратно изкупуване в съответствие с изискването на чл. 187б, ал. 2, изр. второ ТЗ. На основание чл. 111, ал. 6 ЗППЦК Съветът на директорите на Дружеството ще уведоми Комисията за финансов надзор и обществеността за броя собствени акции, които Дружеството ще изкупи, и за инвестиционния посредник, на който е дадена поръчката за изкупуването. Уведомяването по предходното изречение ще бъде извършено до края на работния ден, предхождащ деня на изкупуването. Общото събрание на акционерите овластява Съвета на директорите да се разпорежда с придобитите от Дружеството собствени акции след извършване на обратното изкупуване.

*Проекторешение:* ИОСА взима  решение за обратно изкупуване на акции от капитала на „Прайм Пропърти БГ“ АДСИЦ и овластява Съвета на директорите на дружеството да извърши обратното изкупуване на акциите при следните условия:

- Максимален брой акции, подлежащи на обратно изкупуване: до 3 % от общия брой, издадени от Дружеството акции, за целия срок на изкупуване;

- Срок за извършване на изкупуването: до 1 (една) година от приемане на решението за обратно изкупуване на собствени акции на „Прайм пропърти БГ“ АДСИЦ;

- Минимален размер на цената на изкупуване: 0.50 лв. (петдесет стотинки);

- Максимален размер на цената на изкупуване: 0.70 лв. (седемдесет стотинки)

- Извънредното общо събрание на акционерите овластява Съвета на директорите на „Прайм Пропърти БГ“ АДСИЦ да определи всички останали конкретни параметри на обратното изкупуване в горепосочените граници, да избере лицензиран инвестиционен посредник, чрез който да бъде извършено обратното изкупуване, както и да извърши всички останали необходими правни и фактически действия за изпълнение на решението на Извънредното общо събрание на акционерите на „Прайм пропърти БГ“ АДСИЦ, включително (но не само) да заяви за вписване в Търговския регистър настоящото решение за обратно изкупуване в съответствие с изискването на чл. 187б, ал. 2, изр. второ ТЗ. На основание чл. 111, ал. 6 ЗППЦК Съветът на директорите на Дружеството ще уведоми Комисията за финансов надзор и обществеността за броя собствени акции, които Дружеството ще изкупи, и за инвестиционния посредник, на който е дадена поръчката за изкупуването. Уведомяването по предходното изречение ще бъде извършено до края на работния ден, предхождащ деня на изкупуването. Извънредното общо събрание на акционерите овластява Съвета на директорите да се разпорежда с придобитите от Дружеството собствени акции след извършване на обратното изкупуване.“

Във връзка с приложената принудителната административна мярка Ви уведомяваме, че чл.65, ал.(5) от Закона за дружествата със специална инвести-ционна цел и дружествата за секюритизация предвижда административно-наказателна отговорност за лицата, които извършат или допуснат несъоб-разяване с принудителната административна мярка, както и че нейното прилагане е отразено в актуализираното пълномощно-образец за представи-телство на извънредното общо събрание на акционерите (ИОСА).